مرغوٗبؔ تھِیوری تہٕ صٮ۪حتمند کٲشُر اِملا پروفیسر مرغوٗبؔ بانہالی مشرقی زبانن ہُند مُشرکہ کہ رسمِ خط، مُشترکہ ذخیرۂ الفاظ، مشترکہِ اِملا تہٕ مُشترک اصنافِ سخن چھِ ستو ہتو۰۰۷ ؤرِیو پٮ۪ٹھٕ کٲشرِس ملہِ مِشہِ کلچرس ساروٕی کھۅتہٕ زیادٕ مۅلُل سرمایہِ تہٕ بوش بخشِتھ ہیکۍ مٕتۍ ۔امہِ بوشِچ شناخت کرنٕکہِ بدولتے ہیکہِ سٲنۍ نونسل پننہِ پرٛز نژٕ ہٕندۍۍ بُنیٲدی عناصِر پرٛزنٲوِتھ بلکہِ ہیکہِ نٔو پُی امی شناخٕتکہِ بدولتہٕ شِرک آپراونہٕ یِنس کلچرو ننچہِ ترٛایہِ نشہٕ پانس بچاو تہِ کٔرِتھ۔ میانہِ یتھ کتابہِ اوس زیوٗٹھ ناو یِمن لفطن پٮ۪ٹھ مشتمل Twenty guidelines for the imporvement of existing kashmiri script and standardisation of its polyglot vocabulary اتھ کتابہِ آو تس ممتاز وایس چانسلر سٕندِ طرفہٕ ناو"مرغوٗب تھیوری"(تہٕ دہن صفحن برابر فور وارڈک صفٕحہ) حصہٕ یسٕنٛزِ نگرانی منز تقریباً اکھ ہتھ۰۰۱ ساینس سکالرسPh.D ڈگری حٲصل کٔرِتھ ہیکۍ مٕتۍ أسۍ۔ معلوم وجوہاتو کِنۍ آیہ نہٕ یہ کتاب ترقی پسند ادیبن ہٕنٛدِٮ۪ن پروردہ چیلن منٛزپزنہٕ پٲٹھۍ زیرِ بحث اننہٕ ویسے درٛاو پوٚتس پوٚز نوٚن ییٚلہِ یژکال تام کلچر اکیڈمی ہُنٛد روحِ روان تہٕ سیکریٹری روٗدمت محمد یوسف ٹینگ صٲب تتھ جلسس منز ژۅیہ پزرس باوتھ کران چھُ ییمہِ جلسُک اہتمام جوٚم یونیورسٹی ہندۍ اردو شُعبن تہٕ رساؔجاودانی میموریل سوسایٹی مٮ۪ے رساایوارڈ دِنہٕ کہِ غرضہ ۹۹۹۱ عس منز کورمُت اوس ۔تتھۍ منز ووٚن ٹینگ صٲبن زِ ییٚلہِ کُلہم کٲشُراملا صوتی Phonaticبناونچ وکالت کرن وٲلۍ ادیب گُروپن مرغوٗب صٲبنِس پرخُلوص اِستدلالس پوٗشِتھ نہ ہٮ۪کنٕچ حقیقت محسوس کٔر أتی کوٚر تِمو سٔمِتھ اتھ نظرِ یس ’دِگوٚش دِبٮ۪ٹر"طریقہ مذکور ٕتھیوری متعلق" ژھۅپہٕ ژۅۍ" پانناونُک فٲصلہٕ۔ ٹینگ صٲب چھِ حیات تِم ہٮ۪کن تمہِ فٲصلٕچ بٮ۪ہتر وٮ۪ژھنے کٔرِتھ۔ مگر تٔتھۍ جلسس منٛز پیش سپدن وٲلۍ یِم تاثرات پتہٕ ڈاکٹر شہاب عنایتن مرغوٗبؔ شناسی ناوٕچ کتاب مرتب کٔرِتھ برونٹھ کُن أنۍ تِہُند مُشتے نموٗنہٕ از خرو ارے حصہ چھُ دۅن بزرگن ہندٮ۪ن لفظن منز پیش۔ مرغوٗب شناسی ہندِس صفحہ ۱۱ ہس پٮ۪ٹھ چھ ِ مرزا عارف صٲبنس خراج عقیدت عنوانس تحت یِم لفظ یژ حوصلہٕ افزا مگر مےٚ چھِ یم اکھ مبالغہ باسان۔ "پروفیسر مرغوٗبؔ صاحب نے اپنی صلاحیتوں کا دوست اور دشمن سے خراجِ عقیدت حاصل کیا۔ آپ کو شعرو شاعری اور ادب و تنقیدمیں بھی امتیازی رتبہ حاصل ہوا۔ آپ کشمیری زبان کی ایک لافانی دین کے مالک بھی ہوۓ۔آپ نے اپنی ماہرانہ اور تخلیقی صلاحیتوں سے کام لیکر مشہور زمانہ"مرغوٗبؔ تھیوری" عطا کی۔ جو رسم الخط اِملا کی مشکل گتھی کو سُلجھانے کا بہترین نسخہ ہے۔ (ص ۱۱) اکھ بزرگ صحٲفی تہٕ ادیب آر کے بھارتی ٲسۍ جوٚمہِ کٮ۪ن کشمیر ٹایمز تہٕ سٹیٹ ٹایمز ناوٕ کٮ۪ن انگریزی اخبارن سٍتۍ وابستہٕ گژھنہٕ برونٛٹھ واریاہس کالس محکمہ تعلیمس منٛز روٗزِتھ پروفیسر شفیع شوق تہٕ پروفیسر گلشن مجید بنن والٮ۪ن شٲگِردن ہندۍ ٹٲٹھۍ اُستاد تہِ ٲسمِتۍ۔ پروفیسر مرغوٗبسؔ رساجاودانیؔ میموریل ایوارڈ میلنہٕ پتہٕ چھِ تِم 13دسمبر 1999 ٔ کس کشمیر ٹایمزس منٛز اکھ زیوٗٹھ مضمون چھاپان یتھ عنوان اوس۔"Marghoobs theory revolutioniged kashmir history"" أتھۍ شمارس منز چھِ بھارتی جی ایوارڈ کہِ حوالہٕ لیکھان:۔ "Prof Banihali has the credit to restore the prestine glory of kahsmiri language by bringing it to the mainstream "of Oriental languages" through his writings. Though he was not a linguist "yet he explored the roots of kahsmir history in marghoob theory removing the misconceptions about the script of kashmiri language." مرغوٗب تھیور ی منز پیش کرنہٕ آمژن سُفارشن ہنز اکھ آوُٹ لاین پیش کرنہٕ برونٹھ بلکہِ تِژھنی اردو سُفارشن ہِندٮ۪ن اصوٗلن ہِنز اکھ آوٹ لاین پروفیسر نارنگ سٕندِ مرتب کٔرۍمتہِ املا نامہٕ کہِ حوالہ برونٹھ تہِ چھٮ۪ے بییہ کینٛژن پختہ کار تہٕ غیر جانبدار قلمکار ن ہِنز راے تہِ ملحوظِ نظر تھونۍ لٲزمی باسان ۔تہنزِ رایہ ہندۍ کٮ۪نہہ اقتباس چھِ امہِ تھیوری ہندِ اردو ترجمہ کہِ اکہِ صفحہٕ سان یِم۔یہ اقتباس آو نِنہ مرغوٗب شناسی2005 ء مرتبہ ڈاکٹرشہاب عنایت ملک ناوچہ کتابہِ منزٕہ: مضمون :مرغوٗب تھیوری (ایک تنقیدی جائزہ) از ممتاز ماہرِ لسانیات پروفیسر نذیر احمد ملک صدرِ شعبہ لسانیات کشمیر یونیورسٹی:صفحہ ۱۷۔ "مرغوٗب تھیوری اولین کتاب ہے جس میں پہلی بار (میری دانست میں) کشمیری زبان کے رسم خط اور املا کے بارے میں سنجیدگی سے توجہ کی گئی ہے اور جس میں کشمیری املا کی معیار بندی اور اس میں روااِملائی انتشار کو دور کرنے کی خاطر اہم تجاویز پیش کی گئی ہیں۔ یہ تجاویز وسیع تر سماجی، تہذیبی، مذہبی اور لسانی تناظر میں پیش کی گئی ہیں۔ ایسا محسوس ہوتا ہے کہ زبان ،تحریر، رسم خط اور املا کے درمیان فرق اور تعلق اور پھر ایک قوم کے وسیع تر ثقافتی ورثے کے ساتھ اُن کے رشتے سے متعلق مصنف کا ذہن بالکل صاف ہے" یہ دوٚیم اقتباس آو ننہ"کٲشُر اِملا تہٕ امیٛک ارتقا"ناوچہ کتابہِ منٛز (۰۱۰۲)یتھ مصنف چھُ مرحوم سید رسول پونپر "أسۍ ہٮ۪کو مرغوب صٲبس سٍتۍ اختلاف کٔرِتھ مگر تہنزِ اتھ مۅللہِ کوٗششہِ پتہٕ کُنہِ تِہُند کارفرما خلوص ہٮ۪کو نہٕ نکٲرِتھ تِکیازِ اِملایا کُنہِ زبٲنۍ ہُند رسم خط چھُ أندۍ أندۍ تہِ تہ اندٕ وُنُے۔ یہ تحقیقی ،علمی تہٕ لسٲنی مقالہٕ چھُ مرغوٗب صٲبن تیٚلی لیوٚکھمُت یٔلہِ سُہ پانہٕ، سنٹر فارسنٹرل ایشین سٹیڈیز، مرکزس منز کٲم اوس کران۔ پروفیسر وحیدالدین ملک ٲسۍ کشمیر یونیورسٹی ہٕنٛدۍ وایس چانسلر تہٕ پروفیسر ایس مقبول احمد ٲسۍ امہِ مرکزٕ کۍ ڈایریکٹر ۔تمن تہِ شوٗبہِ ہتھ ہتھ شابش زِ تمو کوٚر مرغوٗب صٲبس کٲشرِ زبانہِ ہٕندِس رسم خطس متعلق یہ موٗلہ اہم مقالہٕ لیکھنُک موقہٕ فراہم۔ ص۔۵۷ یِم اقتباس بییہِ توضیحات آیہِ تمن سنجیدٕ قٲریینن یہ اعتماد ہُرٕ راونہٕ باپتھ پیش کرنہٕ یِمن ماجہِ زٮ۪و پزی اکھ علمی زبان بنان وُچھنٕچ منہِ کامن چھٮ۪ے تہٕ یمن یہ ہوش قٲیم چھُ زِ سٲنۍ کٍتۍ زِٹھۍ عالم قلمکار چھِ غلط صوتی املا ہٕچ شدید بیزاری تہٕ دگ للوان ییمہِ عالمہ گٲمٕتۍ۔ یمن منز خاص کٔرِتھ پروفیسر محی الدین حاجنی، رساجاودانی، میر غلام رسول نازکی تہٕ مرزا عارف پن پننہِ طریقہٕ احتجاج تہِ کران روٗدۍ۔ حاجنی صٲب اوس یہ تام ونان زِ کُرسی ہُند غلط استعمال کٔرِتھ چھِ بٮ۪مار ذہنہٕ وٲلۍ زٕہ ژور ادیب خُدایس تام واو ترٛٲوِتھ نٔوِس نسلس پننہِ ثقافتی کیو علمی میراثہٕ نشہِ ژٹنٕچ کوٗشش کران ۔رساؔ جاودانی اوس تتھ عبوٗری دورس منٛز اکثر نجی محفلن اندر یہ خدشہٕ ظاہر کران زِ یہ ما چھٮ۪ے اسہِ عربی فارسی تہٕ اردو ہِشو رنگیٖن تہذیبہ واجنٮ۪و زبانو دٔسۍ پھانپھلیمتہِ عالمانہ کٲشرِ نشہِ دوٗر کرنٕچ دٲنستہ کاروایی۔ اکہِ دۅہ لٔگۍ یُتھ ہیوٗ اظہار کران تِم ڈپٹی ڈایریکٹر سکولز مرحوم غلام رسول آزاد نِس جوٚمہِ کِس رہٲیش گاہس پٮ۪ٹھ بعدِ مبارکبادی مٮ۪ے وننہِ (سٲرسیِ عُمرِ ہایی سکول سطحس پٮ۪ٹھ قٲبل فارسی اردو ٹیچر آسنٕکہِ حیثیتہٕ) زِ فارسی ایم اے ہس منز فرسٹ پوزیشن اننہٕ پتہٕ چھِو توہۍ وۅنۍ کشمیر یونیورسٹی ہٕندۍ گۅڈنٕکۍ فارسی پی ایچ ڈی تہِ بنیمٕتۍ۔ دٔپو توہہ چھے ثقافتی ذمہ دٲری ہُریمژ پٮ۪ٹھ چھِو بانہالہِ پٮ۪ٹھہٕ سرینگری منتقل تہِ گٲمٕتۍ مگر اتھ طوفانِ بدتمیزی یس روٚٹ کرُن چھُنا توہہ خاص فرض باسان مےٚ ووٚنُس تیلہِ ما پزِ ہے توہہِ خوبصورت غزلن ہٕنز کتاب "نیرنگِ غزل" پیش لفظ لیکھنہٕ خٲطرٕ امین کٲملس تہٕ نذرانہٕ پٲٹھۍ بخشی غلام محمدس آیتن تھاوٕنۍ۔ خیرمٮ۪ے ٲس رسا صٲبٕنۍ دگ تہِ حاجنی صٲبنہِ دگہِ سٍتۍ سٍتۍ محسوس کٔرمٕژ ۔بلکہِ ٲسِم میر غلام رسول نازکی صٲبنہِ علم وفضل والہِ سیٖنٕچ سٔنۍ دگ تہٕ عارف صٲبنہِ دگہِ برابر محسوٗس کٔرمٕژ نازکی صٲب چھُ پننس خاص زہر خندس کٲم ہٮ۪تھ بلیٖغ آیہِ پننۍ بِدادٕہ یمن لفظن منز درج تھاوان........(وُچِھو نمروٗد نامہٕ صفحہٕ۶) عٲلمانہٕ سطحس پٮ۪ٹھ تہٕ عوٲمی سطحس پٮ۪ٹھ بحیثیت ِمجموٗعی ناپسند کرنہٕ آمتہِ غلط صوتی کٲشرِ املاہُک پس منظر تہٕ سیاق و سباق اگر چہِ مزید تفصیلی باوژ ہُند تقاضہٕ کران چھُ مگر أکۍ سٕی مقالس منز ہیکہِ نہٕ تہِ سورُی وٮ۪پتھ۔ یتھ کُن بزرگ عالمن ہندِ حوالہ پٮ۪ٹھہٕ کنہِ اشارٕ کرنہٕ آو۔ خاص کٔرتھ یتھ کُن عارف صٲبن مرغوٗب تھیوری چھپنہ پتہٕ ارداہہِ ؤہرۍ 2000 ٔکس خطس منٛز بڈٕہ خوشامدتہٕ زارہ پارٕہ کران ؤژھِس لاگتھ پژھس یا چیف منسٹرسٕندِس ایڈوایزرمرحوم شفیع شیداصٲبس لٲگِتھ ورگہ پٲٹھۍ سارنیٕ ثقافت شناسَن تہٕ وراثت آشنا شعورٕ والٮ۪ن کٲشرٮ۪ن قلمکارن ٹاکارٕ پٲٹھۍ اردو املاہس نکھٕ روٗزِتھ لفظن ہِنز اٮ۪ٹمالوجی ہُند خیال تھونُک باند باند کوٚرمُت چھُ تِکیازِ کٲشرِس علمی زبان بناونُک اولین فرض چھُ یُہے بنان۔ یہ پس منظر واتناون بہ ییتی نَس اندبرابر کہن ؤرین میٲنس سربراہِ شعبہ کشمیری آسنس دوران مٮ۪ے سٍتۍ اتھ معاملس منز واریہس حدس تام ہمخیال روٗدۍ مٕتس پروفیسر رشید نازکی صٲبنِس أکِس اقتباسس پٮ۪ٹھ۔ یہ اقتباس آو1983 ہس منٛز"کٲشُر املا مسٲیل تہِ حل" عنوانس تحت لٮ۪کھمتہِ تہندِ مضمونہٕ منز کڈنہٕ۔ یِتھہٕ پٲٹھۍ....."کٲشر املا ڈنجہِ تھاونٕچ آیہ نہٕ کانٛہہ کوٗشش کرنہٕ۔ سرکٲرۍ املہن منز اگر چہِ یہ خیال اوس واریہس حدس تام پیشِ پٲٹھۍنظر آمُت تھاونہٕ زِ لفظُک ظٲہری پیکر گژھِ نہٕ بِگرُن مگر یہ روٗد ؤتی تہٕ اکثر دوستو کوٚر اِملہس تحریف کرنُک اکھ باقاعدٕ سلسلہٕ شروٗع تہٕ چونکہِ تِم دوست ٲسۍ تِژھن جاین پٮ۪ٹھ مقرر(براجمان) ییتہِ اشاعتٕکۍ تمام تر موقعہ ٲسۍ۔ یہندِ تحریفک اثر کوٚر تمو تمام ادیبو قبول یِم یِتھٮ۪ن ادارن سٍتۍ کُنہِ نتہٕ کُنہِ رنگہٕ متعلق ٲسۍ۔ یِموتھو اتھ املہس ساینٹفک املا ناو تہٕ رسالس منز چھاپنہٕ خٲطرٕ روٚٹکھٕی نہٕ کٲنسہِ ادیٖبس کانٛہہ تِیٛتھ ادب پارٕ یُس نہٕ أتھۍ(بٮ۪مار ذہنن ہندِس اختراع کٔرۍمٕتس نام نہاد) ساینٹفک املاہس منٛز لیکھِت آسِہے" وۅنۍ أنۍ تون توہۍ پننٮ۪ن ذہنن منز مہاراجہ پرتاپ سنگھ سِندِ وقتہٕ پٮ۪ٹھہٕ از تام ریاست جموں کشمیرٕچ سرکٲرۍ زبان تسلیم کرنہٕ آمٕژ اردو زبان تہٕ پٔر توکھ اتھ منزپیش کرنہٕ آمژن تِژھن سُفارشن ہندۍ کٮ۪نہہ اصول یِم مرغوٗب تھیوری منز پیش کرنہٕ آمژن سُفارشن سٍتۍ واریہس حدس تام رلان چھِ۔ گۅڈٕ یم ٲٹھ اصول تہٕ ژور فکر انگیز جُملہ یِم ترقی اردو بیوروکہِ طرفہٕ پروفیسر گوپی چندنارنگس اتھ ترتیب دیاونہٕ آمتس املانامس منز موجوٗد چھِ۔ ۱۔ دنیا کی شایدہی کوئی ترقی یافتہ زبان ہوگی جس کا املا پوری طرح صوتی(Phonatic) ہو۔ حروٗف کی صوتی اقدار سے عدمِ مطابقت کئی زبانوں میں ملتی ہے (ص۔۰۳) ۲۔اردو میں املا کے مسایل کئی طرح کے ہیں۔ اُن میں سے بعض بنیادی مسایل وہ ہیں جو مستعار(ادھار لئے گئے) الفاظ کی وجہ سے پیدا ہوتے ہیں۔ اردو لفظیات کا امتیازی حصہ عربی فارسی سے ماخوذ ہے۔ ان زبانوں سے آنے والے ہزاروں لفظ اردو میں رچ بس گئے ہیں۔ اور اردو کے اپنے ہو چکے ہیں (ص۔۱۲) ۳۔اردو صوتیات میں ہکار آوازوں کی خاص اہمیت ہے۔ اردو میں اُن کیلئے الگ سے حروف نہیں۔ لیکن اُن کے اظہار کا اطمینان بخش طریقہ موجود ہے۔ (وہ ہیں بھ، پھ، تھ، ٹھ، جھ، چھ، دھ، ڈھ،ڑھ، کھ، گھ) (ص۔۴۲) ۴۔ املانامہ کی سُفارشات اس احساس کے ساتھ مرتب کی گئی ہیں کہ زبان اور اس کے تمام ظواہر کسی واحد ادارے یا اُنجمن کے حکم کے تابع نہیں۔ زبان ایک وسیع تر عمرانیاتی نظام کا حصہ ہے۔ جو عوامی ضرورتوں اور رواج اور چلن سے وجود میں آتا ہے اور جس کی پُشت پر صدیوں کے تاریخی اور لسانی ارتقا کا ہاتھ ہوتا ہے.... کمیٹیاں اور ادارے صرف اتنا کر سکتے ہیں کہ کسی مسئلے کے بارے میں احساس و شعور کو بیدار کردیں۔ اور آگہی کی فضا پیدا کردیں تاکہ انتشار دور ہو۔ (ص۔۵۴) یہُے رویہ چھُ اسہِ تہِ پانناوُن تہٕ کٲنسہِ فردس بٮ۪مار ذہنُک وننہٕ بجایہِ چھُ گذشتہ ترٛہن ؤرین دوران عوامی سطحس پٮ۪ٹھ خصوصاً ثقافت شناس زِٹھٮ۪ن عٲلمن ہندِس سطحس پٮ۪ٹھ بٮ۪مار لا گدار تہٕ ناپسند قرار دِنہٕ آمُت غلط صوتی املا اسہِ مشترکہ پٲٹھۍ شیرنُک فرض نکھہٕ والُن اتھ سلسلس منٛز اگر مٮ۪ے ع لذیذ بُود حکایت دراز تر گفتم آیہِ تہنزِ دگہِ ہنٛزِ حکایت وٮ۪ژھنٲوِتھ بیان پییہ کرٕنۍ تتھ معذرت منگِتھ کرٕہ بہ مرغوٗب تھیوری چھپنہ پتہٕ اکتٕرٗہۍ وُہرۍ تِم سفٲرشہِ کینژو ارد سُفارشو سان تہندس خدمتس منز پیش امہِ اعترافہٕ سان زِ عملی طور چھےٚ یمن ترٛٮ۪ن دہلٮ۪ن دوران میٛانٮ۪و واریاہو سفارشو مطابق میانہِ تھیوری ہُنٛد ناو ہٮ۪نہٕ ورٲے عملی طور اکھ خۅشگوار تبدیلی آمٕژ۔ نہ صرف چھُ بیشتر عربی فارسی لفظن ہُند مٔنزِم عین (ع Medial)بحال گومُت بلکہِ چھ پوٚتس تہِ ع حرف بحال کرنُک رحجان ہُریومُت تی باقی واریاہن معاملن منٛز تہِ۔ بہر حال بہ کرٕہ وۅنۍ سیٚدِ سیود کٮ۪نہہ سُفارشہِ صرف تہٕ صرف کٲشُر املا صٮ۪حتمند بییہ قبولِ عام پراون وول (Public friendly)بناونہٕ باپتھ اکہِ سادٕہ تہٕ نوِترتیٖبہٕ سان پیش۔ مگر گۅڈٕ تھاووکھ اردو املا نامس منز اولیت دِنہٕ آمتۍ ٲٹھ اصول تہِ زیرِ نظر یمن متعلق لیکھنہٕ چھُ آمُت۔ "سفارشات پیش کرتے ہوۓ ہمیں مندرجہ ذیل رہنما اصول سامنے رہے ہیں۔ ۱۔صحتِ املا کے جو اصول اب تک سامنے آچکے ہیں اور محتاط اہلِ قلم کے ہاں جن پر عمل بھی ہورہا ہے۔ اُن کو علمی، صوتی اور لسانیاتی نظر سے پرکھاجائے اور ساینٹفک طور پر منضبط و منظم کرکے پیش کیا جائے۔ ۲۔ اردو کے صدیوں کے چلن اور رواج کو پوری اہمیت دی جائے اور استعمال ِعام کی روشنی میں ترجیحی صورتوں کا تعین کیا جائے ۔ ۳۔املا میں کوئی تبدیلی ایسی تجویز نہ کی جائے جو اردو کی علمی میراث، اُسکی تاریخ ،مزاج اور سماجی ضرورتوں کے نقطہ نظر سے نا قابلِ عمل ہو۔ ۴۔عربی فارسی سے ماخوذاردو کے ہم آوازلفظ ہماری لسانی میراث کا جُز و بن چُکے ہیں ۔انہیں کی بدولت ہزاروں الفاظ کی بیش بہا دولت ہمیں ودیعت ہوئی ہے۔ جو ہماری زبان کا جز ولاینفک ہے۔ اُس سرمائے کا تحفظ ہمارا فرض ہے۔ ۵۔ عربی کے جو مرکبات ،عبارتیں یا مکمل اجزاء اردو میں مستعمل ہیں۔ انہیں اصل کی طرح لکھنا چاہئے اُن پر اردو املا کے اصولوں کا اطلاق نہ ہونا چاہئے۔ ۶۔ املا کے اصولوں کا تعین کرتے ہوئے وسیع تر عام زبان پر نظرر کھی گئی ہے۔ محض شعری زبان پر نہیں۔ ۷۔جہاں مروجہ قاعدوں سے کوئی مدد نہیں ملی یا املائی انتشار حد سے بڑھا ہوا ہے وہاں معیاری تلفظ کی پیروی پر اصرار کیا گیا۔ معیاری تلفظ کو بنیاد بنانے سے ایسے بہت سے مسائل آسانی سے حل ہو سکتے ہیں۔ ۸۔سفارشات کو پیش کرنے میں قدیم علم ہجا سے بھی مدد لی گئی اور جدید صوتیات وسماجی لسانیات سے بھی۔ یقینا ہٮ۪کن یِم رہنما اصول اسہِ تہِ کٲشُر اِملا شیرنَس تہٕ صٮ۪حتمند بناونس منز وَتہٕ ہاوٕکۍ بٔنِتھ۔ اگر أسۍ تہِ کاشرِ علاوٕ بییہ اکھ زٕہ مشرقی زبانہ زانن والٮ۪ن لسٲنی مٲہرن تہٕ ثقافت شناسن پٮ۪ٹھ مشتمل اکھ املا کمیٹی قٲیم کرنٲوِتھ ہٮ۪کو تہٕ تتھ کمیٹی منز بحث براۓ بحث کرن والٮ۪و نیٖم حکیمو تہٕ بُزِا خفشو (کانسہِ با اثرممبرس خواہ مخواہ تٲیید کران کلہٕ ألراوان والٮ۪و) ورٲے Time boundکٲم پشرٲوِتھ ہیکو تیلہِ ہٮ۪کن تِم ممبر یا سۅکمیٹی درجِ ذیل سُفٲرشہِ یکدم قبول یا ترمیم کٔرِتھ۔ وما علینا الیٰ البلاغ المبین سفُارشہٕ چھےٚ پیشِ خدمت۔ ۱۔پرٛتھ لفظس منز عین "ع" حرف بحال تھاوُن خواہ سُہ لفظُک گۅڈنیُک حرف ٲسِن مثلاً عجیب، عظیم، عید تہٕ عٲدی یا سُہ لفظُک مٔنزِم حرف ٲسِن۔ مثلاً معموٗلی، معلوم، تعلیم، یا شعوٗر تہٕ خواہ سُہ "ع"لفظُک ٲخری حرف ٲسِن مثلاً شمع، طمع، شروٗع، تہٕ مصرع۔ عربی تہٕ فارسی آگرو پٮ۪ٹھ پہہ رٔٹۍ مٕتٮ۪و یِتھٮ۪و ساروٕی لفظوچھے سٲنۍ ماجہِ زٮ۪و شوٗبِدار تہٕ مہذب زبانن منز شٲمل کٔرمٕژ یتھ أسۍ انکار ہٮ۪کو نہٕ کٔرِتھ ۔ ۲۔ پرٛتھ لفظس پوٚتُس ینہٕ وول ہاے خفی یا ہاے مختفی گژِھ بہرحال لٮ۪کھنہٕ یُن مثلاً۔ بندٕہ سٔجدٕہ، وعدٕہ، تہٕ علاوٕہ یُتھ ہاے خفی مچھِ ترٛاونس تہٕ ترک کرنس چھُنہٕ کانٛہہ علمی جواز ما سواے اکھ ذہنی اِنتشار۔ Mental Conflictیُس پٲنۍ پانے Resolveدوٗر ہٮ۪کہِ سپدِتھ اگر أسۍ پردہ، زیادٕہ تہٕ خواہ مخواہ ہِوٮ۪ن لفظن پوٚتس ٹاکارٕہ باسن وول ہاے خفی تِتھٮ۪و ساسہٕ بدٮ۪و عربی فارسی ،اردو بلکہ خود کٲشرٮ۪و لفظو نشہِ مختلف زانوکھ نہٕ یم یہ حرف ترٛاونُک ہرگز روادار ہٮ۪کن نہٕ بٔنِتھ مثلاً۔ مکہ، مدینہٕ، درجہٕ، جلسہٕ۔ کُشتہ، حصہٕ، کعبہٕ، طریقہٕ، ۂدیہ تہٕ قبیٖلہٕ بیترِ ۔کُس کرِ حماقت یمن لفظن ہاے خفی ورٲے یتھہٕ پٲٹھۍ لیکھنٕچ مکٕ، مدینٕ، درجٕ، کُشتٕ، حصٕ، کعبٕ ،طریقٕ، ۂدیٕ تہٕ قبیٖلٕ بلکہِ پزِیہ کتھ محسوٗس کرٕنۍ زِ امہِ قبیلہٕ کٮ۪ن سارنیٕ لفظن چھٮ۪ے عربی فارسی تہٕ اردو وس منز ٲخری حرف (ہ)ہاے خفی حرفُک ماقبل آسنہٕ کِنۍ زبر پرنہٕ یوان تہٕ سۅے زبر چھٮ۪ے ٹھیٹھ کٲشرِ تلفظ خٲطرٕ (-ٕ)کٲشرِ زیر بنان یۅسہٕ ٹھیٹھ کٲشرٮ۪ن لفظن منز تہِ لاگنۍ پزِ مثلاً۔ زٕہ، ژٕہ، بہٕ، تہٕ، وُلٹہٕ، کھُلہٕ ڈلہٕ، ادٕہ، وُزٕہ، لاوٕہ، یاوٕہ، گرٛاوٕہ، بیترِ۔ البتہ یِمن لفظن ہِندِس ٲخری حرفس (یعنی ہاے خفی کِس ماقبل حرفس) تلہٕ کنہِ کٲشرِ زیرِ بدلہٕ عام زیر پرنٕچ ضرورت باسہِ تمن پتہٕ کنہِ پزنہِ الگ پٲٹھۍ( ہاے خفی (ہ) ٹاکارٕ آیہِ لاگُن۔ مثلاً۔ پرِ، نژِ، ودِ لفظن منز ووں گو رٔلِتھ ہاے خفی کِس ماقبل حرفس تلہٕ کنہِ زیرگژھنہ کانٛہہ حرج کرنۍ مثلاً۔ انہِ، دپہِ، تولہِ، گیلہِ، اسہِ ،پکہِ، دروکہِ، پھٹہِ، ژٹہِ بیترِ۔ ۳۔تنوین چھِ عربی ابجدس پٮ۪ٹھ(ڈبل اعراب) دُزبر، دُزیر تہٕ دُپیش لاگنہٕ سٍتۍ نوٗنٕچ آواز بارسس اننس ونان مگر اردووس تہٕ کٲشرس منز چھِ فقط دُزبر وٲلۍ واریاہ لفظ ورتاونہٕ یوان ۔تِم پزن اسہِ تہِ اردو والٮ۪ن ہندۍ پٲٹھۍ اصل شکلہِ منزٕی ورتاوٕنۍ مثلا یُہے لفظ، مثلاً۔ تقریباً، نِسبتاً، حقیقتاً، اِرادتاً،واقعاً، یقینا،عادتاً، فوراً، اِشارتاً، کنایتاً تہٕ وقتاً فوقتاً۔ا تھ سلسلس منز چھٮ۪ے املا نامٕچ یہ عبارت تہِ قابلِ توجہ باسان ’اردو میں عربی کے ایسے کئی لفظ استعمال ہوتے ہیں جن پر دو زبر آتے ہیں جیسے فوراً عموماً، خصوصاً، وقتاً فوقتاً، اتفاقاً، تنوین اردو املا کا حصہ بن چکی ہے۔ اسلئے اسے بدلنا مناسب نہیں ۔چنانچہ فوراً کو فورن لکھنے کی سفارش نہیں کی جاسکتی۔ (املانامہ ص ۶۵) ۴۔اردو آوازن ہٕنٛدِ حوالہٕ چھٮ۪ے ابجدس باڑو ہُرراونہٕ خٲطرٕ کہن (۱۱) حرفن مصمتن) ہنزہ آوازٕ ہکٲری بناونہٕ رٔنگۍ دُچشمی بناونہٕ آمژٕ مثلاً۔ ب پتہٕ بھ، پ پتہٕ پھ، یتھے پٲٹھۍ تھ ٹھ، جھ، چھ، دھ، ڈھ، ڑھ، کھ، تہٕ گھ۔ کٲشرس اندر ٲسۍ أکِس تجربٲتی دورس منٛز بِلا جواز (Pick and choose)ژٲر کٔرِتھ بھ، جھ، دھ، ڈھ، ڑھ، تہٕ گھ خٲرج کرنہٕ آمٕتۍ یم گژھن بحال کرنہٕ یِنۍ۔یُتھ زن اردووٕکۍ پٲٹھۍ کٲشرس منز تہِ سنسکرت آگرن کُن اشارہ کرن وٲلۍ یتھۍ درجن وادٕہ لفظ مسخ گژھنہٕ نشہِ بٔچِتھ ہٮ۪کن مثلاً بھگوان، بھارت، بھدرواہ، بھروسہٕ، مہاتما بدُھ، مہاتما گاندھی، دۅدھ، علی گڈھ، گھرٕہ گھٔر، پڑھٲیی ،گھنٹہ ،جھگڑٕہ تہٕ سمجھوتہٕ ۔ کٲشرس منٛز چھٮ۪ے کہو اُردو ہکٲری حرفو علاوٕ مخصوص (محض کٲشرِ) ہکٲرۍ آواز "ژ" ژے حرفس سٍتۍ وابستہٕ"ژھ" آواز۔ یہ رلٲوِتھ بہہ وے ہکٲرۍ آوازٕ حسبِ ضرورت ورتاونہٕ سٍتۍ چھٮ۪ے سانہِ ماجہِ زٮ۪وِ ہنز سۅعِلمی زبان بننٕچ آش ڈنجہِ روزان یۅسہٕ اتھ برصغیرچن اکثر زبانن مقابلہٕ وسیع تر صوتی نظام تہٕ Delicate vowel and semi vowel systemحصہٕ ینہٕ کِنۍ باگنۍ آمژ چھٮ۪ے۔ اکثر لوٗکھ چھِ اتھ بختاوٲری تحت کٲشرِ خٲطرٕ ژٔرۍ آوازٕ نشانہٕ لاگنٕچ ضرورت نظر انداز کران۔ ۵۔کٲشرس منز چھُ ت تہٕ ک ہوٮ۪ن حرفن پٮ۪ٹھ اند واتن والٮ۪ن عربی فارسی لفظن مُڈٕہ کٲشُر تلفظ وۅتلاونُک رحجان تہِ چنانچہِ چھُ یتھٮ۪ن ٲخری حرفن ہکٲری آیہِ بولنُک تہٕ دچشمی آیہ لٮ۪کھنُک وٮ۪وہار (محض عبوری ٲسِتھ )مستقل زاننہٕ یوان ۔بٮ۪ہتر گیوو یہ عبوری وٮ۪وہار مُچھِ تراوُن تہٕ مستقل وٮ۪وہارس تحت یِتھۍ ساسہٕ بٔدۍلفظ عربی فارسی تہٕ اردو انہارے عٲلمانہٕ تلفظس تحت ڈنجہِ تھاوٕنۍ مثلاً عزت، عظمت، عداوت، محبت، حکایت، قیامت، خصلت، یا پاک چالاک، پوشاک، خۅراک، تہٕ سلوک بیتر۔ اگریتھٮ۪ن لفظن ہُنٛد مستقل وٮ۪وہار مُڈٕہ سطحس پٮ۪ٹھ تہِ سرٕہ کرُن آسہِ تیلہِ وُچھو یتھٮ۪ن صیغن ہُند انہار مثلاً گۅڈنکہِ ت والہِ لفظٕکہِ تہٕ گۅڈنکہِ ک والہِ لفظٕکہِ حوالہٕ(۱) عزتس، عزتہٕ وٲلس، بے عزتی، ذی عزت، (ب) ذاتِ پاکس ،قرآن پاکُک، پاک و صاف، پاکیزہ، پاکباز، کٔشیرِ ہندۍ ممتاز مٲہرِ لسانیات صدر شعبہ اردو کشمیر یونیورسٹی پروفیسر نذیر احمد ملکن چھُ ۳۹۹۱ٔ دوران چھاپمژ"کشمیری سرمایۂ الفاظ کے سر چشمے" ناوچہِ کتابہِ منز اتھ کٲشرِس رحجانس کُن یتھہٕ پٲٹھۍ اِشار ٕہ کوٚرمُت ’کشمیری میں لفظ کے آخرمیں مسموع غیر منفوس بندشی مصمتے کو منفوس بنانے کا رحجان ملتاہے۔ اسلیے ایسے تمام عربی فارسی الفاظ جن کے آخر میں غیر مسموع غیر منفوس بندشی کا استعمال ہے۔ کشمیری میں دخیل ہونے کے بعد منفوسیت کے ساتھ استعمال ہوتے ہیں چند مثالیں درج ِذیل ہیں مثلاً۔ علامت، علامتھ، قیامت، قیامتھ، شک، شکھ، پاک، پاکھ وغیرہ۔ لیکن یہ الفاظ جب مختلف حالتوں اور کیفیتوں(cases)میں استعمال ہوتے ہیں توا ُن کی منفوسیت غایب ہو جاتی ہے۔ مثلاً قیامتس، شکس، پاکی وغیرہ۔ ۶۔عربی فارسی اسمن ہندٮ۪ن بنیمتٮ۪ن اسم فاعلن کاشرس منزورتاون وزِ چھُ یہ رحجان تہِ عام باسان زِ بطورِ دویم حرف تمن منزیِنہٕ وٲلس ألفس چھُ زیوٗٹھ امالہٕ یا کٲشُر مد لاگنہٕ یوان۔ مثلاً۔ عٲلِم، ظٲلِم، شٲعِر، کٲسِب، قٲتِل تہٕ پہہ أنۍ مٕتٮ۪ن عربی فارسی اسمن تہِ چھِ ألفس پٮ۪ٹھ یہ نشانہٕ کٲشرِ تلفظہٕ خٲطرٕ لاگنہٕ یوان ۔مثلاً اسم صفتن، قٲبِل، نٲقِص، زٲیدِ سٲلِم، ثٲبت، حٲضر، بیترِ۔ امہِ آوازِ نشانُک ورتاو چھُ اکھ تدریسی ضرورت زانُن یہ چھٮ۪ے بیٛاکھ کتھ زِ جدید دورٕکۍ اکثر مشہور شٲعر چھِ پنٕنۍ تخلص ہمیشہٕ امہِ علاوٕ ہ ۰۱مالہٕ ورٲے استعمال کران آمٕتۍ مثلاً۔ فٲضل،نٲدِم، کٲمِل، رٲہی، شٲہِد، عٲزِم تہٕ نٲظِر بیترِ حالانکہِ کلاس روٗمس منٛز چھُ امیٛک ورتاو لٲزمی From learnability point of viewیہ ورتاوفکرِ تارنہٕ پتہٕ چھُ طالب علمن یُتی احساس بصری پرسٮ۪پشنس تحت کٲفی زِ تِم چھِ تمہِ وقتہٕ یِتھۍ سٲری لفظ کٲشرۍ پٲٹھۍ پران یا لیکھان فارسی یا اردو پٲٹھۍ نہٕ کینہہ۔ سفارش چھٮ۪ے کرنہٕ یوان زِ درجنہٕ وادٕہ عربی فارسی لفظن ہُند حلیہ مسخ نہ گژھنہ دِنہٕ سببہٕ تہٕ تہند بین اللسانی حُلیہ ڈنجہِ تھونہٕ سببہٕ گژھ امہِ آوازٕنشانُک یا علامٔژ ہُند ورتاو بطورِ دویم حرف یِنہٕ والہِ الفٕکی پٲٹھۍ بطورِ دوٚیم حرف یِنہٕ وٲلس بٔڈِس یٔیس یعنے یاے مجہول (ے) پٮ۪ٹھ تہِ ورتانہٕ یُن تہٕ کرنہِ سٍتۍ پکہِ کٲشرِس علمی زبان بناونُک بیاکھ قدم تہِ برونٹھ کُن تہٕ یمن لفظن ہند مانوس حلیہ تہِ روزِ بحال مثلاً۔ غٲب تہٕ گٲب رد کٔرِتھ غَیب لیکھنہٕ سٍتۍ امہِ اصوٗلہٕ مطٲبق یم سٲری لفظ، عَیب، غیَب، غَیر، خیَر، خیَرات، حیَرت، حیَران، ویَران، پیدٲیش، غیَرت، عیَنک، قَید، فیَصلہٕ، فیَض، پیَغام، پیَغمبر، پیَداوار، لیَل، میَلہٕ، ہیَبت، غیَبت، عیَش، میَدان، بغیَر ،وغیَرہ، مرغوٗب تھیوری منز پیش کرنہٕ آمژن سارنےٕ سُفٲرشن ہیٚکہِ نہٕ یتھ أکۍ سیٕ مقالس منز احاطہٕ سپدِتھ تِمن کُن اِشارٕہ کرن وٲلۍ تھیوری ہندۍ ٲخری زٕہ صفحہٕ ہاون امین کٲمل صٲبنہِ تہٕ رحمان رٲہی صٲبنہِ املاہُک قابلِ ترمیم انہار ۔تِم صفحہٕ وُچھِتھ تہِ ہیکہِ بنن واجِنۍ املاکمیٹی منٲسب اقدام تُلِتھ۔ وں گو یمن ژورن خاص کٲشرٮ۪ن آوازن عشٲیی کمیٹی ہندِ وقتہٕ پٮ۪ٹھے واو تہٕ ییے حرفن ہنز ذیلی شکل دِنہ چھٮ۪ے آمٕژ تہنزن شکلن تہٕ ورتاون چھٮ۪ے تِژھ ترمیم کرٕنۍ زِ تِم تہِ یِن بنُیادی ترٛن عربی اعرابن فتحہ کسرہ، ضمہ یا فارسی پٲٹھۍ زبر، زیر، تہٕ پیش اعرابن ہندۍ پٲٹھۍ متعلقہٕ حرفس تلہٕ کنہِ تہِ پٮ۪ٹھ کنہِ لاگنہٕ امہِ سٍتۍتہِ بنہِ کٲشرِ زبان علمی زبان بناونس منز مزید آسٲنی۔ مٮ۪ے چھٮ۪ے امہِ حوالہ مزید ژور سفٲرشہٕ اہلِ نظر ہمزبانن یتھہٕ پٲٹھۍ آیتن تھاوِمژٕ ع۔ گرقبول اُفتدزہے عزو شرف۔ ۷۔پیش قبیٖلُک اکھ کٲشر آوازٕہ نشانہٕ چھُ گول واو(ۅ) امہِ کی حوالہ اوس مرحوم پروفیسر حاجنی مقامی پراگریسوادیبن تبرا پٔرِتھ ونان یِمو(یِتھٮ۪و تِتھٮ۪و) پوو( نعوذ باللہ) خدایہِ سٕندِس ناوس تہِ واو" خۅدا" لیکھت، بہٕ اوسس بہٕ آں علم و فضل حٲجنی صٲب تمِن ادیبن پوٗشِتھ نہ ہیکنس سنان یمن سٍتۍ سُہ کلچرل اکیڈمی منز اکثر مٹینگن اندر شٲمل روٗزِتھ کاروٲیی ین دستخط تہِ دِوان اوس کٔرِتھ مگر صوتی اِملاہس عملی طور کانہہ ترمیم پیش اوسنہٕ کران۔ پتہٕ ییٚلہِ مٮ۪ے اتھ واو شکلہِ بدلاونُک تصور مرغوٗب تھیوری منٛز پیش کوٚر واریاہن زبٲنۍ ہٕندٮ۪ن ژُکۍ درن تہٕ خیر خواہن سپٕز شادمٲنی مگر میانہِ پیش کرمژِ ترمیمی علامٔژ ہُند (Modified dicrictical mark ) ہُندورتاو روٗد برابر وُنس تام تِتھٮ۪ن جُراتمند مخلص قدردانن ہنزٕ وتہٕ وُچھان یِم صرِف خدا تہٕ قرآن ہِوۍ مقدس لفظ آگر لفظن نکھٕ تھوہن نہٕ بلکہِ ہتہٕ بدٮ۪ن لفظن ہُند ٹھیٹھ کٲشر تلفظ تہِ کُنہِ تردد ورٲے یقینی بناوہن مثلاً متعلقہ حرفس بُتھِ (ۅ) لاگنہٕ ورٲے متعلقہ حرفن پٮ۪ٹھ بلکل پیشٕکۍ پٲٹھۍ امیٛک ژھۅچرٕ نشانہٕ (o) لاگنہٕ سٍتۍ مثلاً۔ خۅدایہِ بدلہٕ خدا قۅران بدلہٕ قرآن گۅلاب بدلہٕ گُلاب لیٖکھِتۍ قۅربان بدلہٕ قُربان پۅختہ بدلہٕ پختہٕ تہ ٕ مۅختہٕ بدلہ مختہٕ لیٖکھِتۍ مۅحبتھ بدلہٕ مُحبت سۅرمہٕ بدلہٕ سُرمہٕ تہ ٕ نۅسخہٕ بدلہٕ نُسخہٕ لیٖکھِتۍ غۅلام بدلہٕ غُلام نۅقصان بدلہٕ نُقصان تہٕ مۅردٕ بدلہٕ مُردٕہ لیٖکھِتۍ قۅررتھ بدلہٕ قُدرت مۅرتد بدلہٕ مُرتد تہٕ مۅقدم بدلہٕ مُقدم لیٖکھِتۍ خۅش بدلہٕ خوش قۅوتھ بدلہٕ قوت تہٕ نۅقص بدلہٕ نقص لیٖکھِتۍ مۅحتاج بدلہٕ محتاج مۅہیا بدلہٕ مُہیا تہٕ مۅحرک بدلہٕ محرک لیٖکھِتۍ ظۅن بدلہٕ ظُن رۅحجان بدلہٕ رُحجان تہٕ رۅخ بدلہٕ رُخ لیٖکھِتۍ شۅلہٕ بدلہٕ شُعلہٕ گۅناہ بدلہٕ گُناہ تہٕ وۅبال بدلہٕ وبال لیٖکھِتۍ خۅراکھ بدلہٕ خوراک نۅسخہٕ بدلہٕ نسخہٕ تہٕ سۅنہٲرۍ بدلہٕ سُنہٲرۍ لیٖکھِتۍ روایتی پیشس لٔٹ ژٔٹِتھ یہ ژھۅچرُک نشانہٕ ورتاوُن یوٗتاہ سہل چھ تِیوٗتی چھُ مُتعقہ حرفس پٮ۪ٹھ لاگنہٕ کِنۍ سانیٹفُک تہِ زہے نصیب۔ امہِ ہ کہِ ورتاوٕ سٍتۍ بچن سنکر تہٕ آگر وٲلۍ درجن وادٕ لفظ تہِ مثلاً۔ سۅکھ بدلہٕ سُکھ دۅکھ بدلہٕ دُکھ تہٕ دۅد بدلہٕ دودھ لیٖکھِتۍ گۅڈٕ بدلہٕ گُڈ وۅش بدلہٕ وُش تہٕ مۅٹھ بدلہٕ مُٹھ لیٖکھِتۍ مۅل بدلہٕ مُل کۅل بدلہٕ کُل تہٕ وۅپدن بدلہٕ وُپدُن لیٖکھِتۍ ۸۔سُفٲرش چھٮ۪ے کرنہٕ یِوان زِ یتھہٕ پٲٹھۍ گول واوُک ژھۅچر ترمیم کٔرِتھ پیشٕکۍ پٲٹھۍ متعلقہ حرفس پٮ۪ٹھ کنہِ لاگُن پزِ تِتھے پٲٹھۍ پززیر قبیٖلٕچ گول یے یا دٮ۪دٕہ ییے تہِ زیرِ ہِندۍ پٲٹھۍ متعلقہ حرفس تلہٕ کنہِ لاگٕنۍ مثلا۔ نٮ۪ماز، وٮ۪قار، تہٕ وٮ۪داکھ لیٖکھِتۍ یا چٮ۪وان ،کھٮ۪وان تہٕ گٮ۪وان یا مٮ۪ے ،ژٮ۪ے، لیکھِتۍ یا صحٮ۪ت ،نعٮ۪مت، حٮ۪کمت، تہٕ مٮ۪ہربان ہِوۍ لفظ لیٖکھِتۍ بلکہِ انگریزۍ لفظ تہِ اٮ۪جنڈا، اِکٹر، بٮ۪لٹ، تہٕ اٮ۪ڈِٹ لیٖکھتۍ ۔ ۹۔ییے قبیٖلٕچ بیٛاکھ علامت تہِ پزِ"ے" بدلہٕ تلہٕ کنہِ یژٕی۔ٚ علامت بنٲوِتھ زیرِہٕنٛدۍ پٲٹھۍ متعلقہ حرفس تلہٕ کنہِ ورتاوٕنۍ تہٕ عربی فارسی لفظن ہندۍ ع، ح، تہٕ خ حرٕف وٲلۍ لفظ اصلی صورتس منزٕی ورتاوٕنۍ مثلاً۔ ۱۔ ایتقاد بدلہٕ اعتقاد ایتماد بدلہٕ اعتماد تہٕ ایلان بدلہٕ اعلان لیٖکھِتۍ ایتراض بدلہٕ اعتراض ایتبار بدلہٕ اعتبار تہٕ ایتراف بدلہٕ اعتراف لیٖکھِتۍ ب۔ ایٚحساس بدلہٕ احساس ایٚحسان بدلہٕ احسان تہٕ ایحتیاط بدلہٕ احتیاط لیٖکھِتۍ ایٚحترام بدلہٕ احترام ایٚحتمال بدلہٕ احتمال تہٕ ایحتجاج بدلہٕ احتجاج لیٖکھِتۍ ج۔ ایٚخلاص بدلہٕ اخلاص ایٚخلاق بدلہٕ اخلاق تہٕ ایٚختیار بدلہٕ اختیار لیٖکھِتۍ ایٚختلاف بدلہٕ اختلاف ایٚختتام بدلہٕ اختتام تہٕ ایٚختصار بدلہٕ اختصار لیٖکھِتۍ ژھۅٹہِ قبیلچہِ یِم علامژ پٮ۪ن صرِف پرایمری کلاسن منز مُبتدین ہٕندِ خٲطرٕ ورتاونہِ پتہٕ کرِ تہُند پرسٮ۪پشن تہٕ کٲشُر تلفُظُک احساس تمن یمو نِشہِ بے نیاز ۔ ۰۱۔ابجد کہِ حسابہٕ لۅکٹہِ ییُک یا یاے معروفُک اوٚڈ’ۍ‘یتھ أسۍ تالٕر تہِ ونان چھِ تمیٛک ورتاو تہِ چھُ محتاط پٲٹھۍ کرُن لٲزمی۔ امیٛک یُس غلط ورتاو تجربٲتی دورٕ پٮ۪ٹھہٕ از تام سپُدسُہ پزِ فوراً ترک کرُن تہِ زن گو’ۍ‘ گژِھنہٕ کُنہِ لفظس منز باگ لاگنہٕ یِنۍ مثلاً۔ دُنیا پزِ نہٕ دُنۍیا ہ بنیاد۔ پزِنہٕ بُنۍ یاد تکیہ پزِنہٕ تٔکۍ یہ ذریعہ پزِ نہٕ ذرۍ یہ بلکہ پزِنہٕ بٔلۍ کہِ، کلمہٕ پزِ نہٕ کٔلۍ مہٕ،خصوصیت پزِنہٕ خصوصۍ یتھ تہٕ فٔر یاد پزِنہٕ فرۍیاد لیکھُن۔ ۱۱۔تالرِہِندۍپٲٹھۍ پزنہِ ژھوٚٹہِ واوچ علامت تہِ کُنہِ لفظس منز باگ لاگٕنۍ۔ اگر بی اے تہ ایم اے بنن وٲلۍ جوان سسٹر لنگویجن ہُند Know howتہِ لٲزمی زانان آسن تیلہِ پزِ نہٕ یمن (علامت صرِف [L: 95]ٚ علامت بنٲوِتھ ورتاونس غفلت کرٕنۍ۔ تہِ زن گو ابتدٲیی کلاسن منٛز کٲشرِ تلفظ تہٕ لہجہ خٲطرٕ ہٮ۪کو أسۍ اوٚصوٗل بدلہٕٚاصول، روٚسول بدلہٕ رٚسول، حوٚضور بدلہٕ حٚضور حوٚکومتھ بدلہٕ حٚکومت ،عوٚبور بد لہٕ عٚبوٗر تہٕ عوٚمومن بدلہٕ عٚموماً لیٖکھِتۍ ۔یِتھۍ آوازٕ نِشانہٕ چھِ صرف مُبتدی ین یا لۅکٹٮ۪ن beginnersطٲلب علمن ہندِ خٲطرٕ ضرورت تِکیازِ یتھٕ پٲٹھۍ عربن قرآنِ شریف پرنس زیر زبر پیش لاگنٕچ ضروت چھنہٕ پٮ۪وان تِم چھِ یم اعراب صرف عجمین ہندِ خٲطرٕ روازانان ۔تِتھے پٲٹھۍ ہیٚکہِ پرسٮ۪پشن درنہٕ پتہٕ یژھ پرٛتھ علامت تہِ مُچھِ ترٛاونہٕ یتھ أتی ہیکون بالغن ہندِ خٲطرٕ پرٛتھ عربی فارسی تہٕ اردو لفظ وۅزُ م دِنہٕ ینچہِ شُخر گُذاری سان تِہندی پٲٹھۍ یا تِہندِس مقرر کٔرمتس ہیجلس نکھٕ ورتٲوِتھ۔ ۲۱۔ ژھوٹہِ پیشچہِ ( -ٚ) علامٔژ ہِندۍ پٲٹھۍ چھٮ۪ے یہے علامت اُلٹاوِتھ خاص پٲٹھۍ (رے)(ر) تہٕ ییے(ے) حرف دۅگناونہٕ خٲطرٕ تشدید ہِنزکٲم دِوان یہ پزِ بطورِ علامت امہِ خٲطرٕ مُشخص کرٕنۍ مثلاً برٛور، پرٛار، کرٛال، کرٛول، (ب) بیوٛل، میٚژ ،نیٛاے بیترِ۔ بہر حال یم کٮ۪نہہ گایڈ لاینہٕ ثقافتی شعور تھون والٮ۪ن ہمزبانن آیتن تھٲوِتھ کرٕ بہٕ مرغوٗب تھیوری ہِندۍ ٲخری زٕہ صفحہ تہِ تُہندِس خدمتس منز سنجیدٕہ توجہ خٲطرٕہ پیش۔